 Bọsun Ọlaniyi, AbẹokutaBo tilẹ jẹ pe latigba ti ỌbaHalidu Adedayọ Ọlaloko to jẹ Agura tiluu Gbagura ana ti waja lọjọ kẹtala oṣukeje ọdun to kọja ni wahala tani yoo de ori ipo naa ti wa nilẹ, tawọn idile ti ọba kan ti bẹrẹ sii gbena woju ara wọn, ṣugbọn ṣe lọrọ tun bẹyin yọ lọsẹ tokọja yi nigba tawọn idile mẹrin ọtọọtọ to wa labẹ Egiri gbe ijọba ipinlẹ Ogun, Ọba tuntun atawọn afọbajẹ to wa ni yara Ipebi lọ sile ẹjọ.Ko si nnkan meji ti wọn loo fawahala to n ṣẹlẹ naa bi ko ṣe ohun ti wọn sọ pe Adajọ fẹyinti Demọla Bakre tiwọn loo fipa fa ara rẹ silẹ gẹgẹ bi olori ẹbi Egiri ṣe sọ pe Ọmọba SabureeBabajide Bakre loun fẹ ko di Ọba Agura tiluu Gbagura tuntun latari pe o jẹ ọmọ ẹgbọn ẹ, tiwọn si lawọn araalu atawọn ti wọn jọ n du ipo ko faramọ.AWIKONKO gbọ pe awọn ti kodin ni mẹrinla ni wọn n du ipo naa tẹlẹ ki wọn too ku mẹsan an, ati pe diẹ lara wọn ni: Ọmọba Akinyẹle Ṣarafadeen Ogunwọọlu ti idile Ijaade; Ọmọba Taofeek Adebayọ Ajani ti idileJamolu; Ọmọba Saburi Ayinde Adeyẹmi ti idile Ijaade; Ọmọba Adetayọ FaliluAdeọṣun ti idile Adeọṣun; Ọmọba Saburee Babajide Bakre ti idile Jamolu; ỌmọbaSufian Ọlatunji Ṣoẹtan ti idile Jamolu, Ọmọba Akeem Abiọdun Agbaje atawọn min in.Wọn ni ki Ọba Ọlaloko too wajani igbimọ afọbajẹ ẹlẹni mejila ti wa nilẹ lati ṣakoso eto yiyan ọba min in, ṣugbọn ti meje ti ku ninu wọn, ti won fi ku marun un.A gbọ pe ṣe ni Demọla Bakre totun jẹ akọwe ẹbi Egiri fowo ra awọn igbimọ afọbajẹ naa, pe kawọn maraarun diboyan Saburee Bakre to jẹ ọmọ ẹgbọn ẹ, oun si nikan ṣoṣo ni Demọla Bakre fi ọnaalumọkọrọyi mu orukọ rẹ wọle fawọn afọbajẹ lai si tawọn mẹjọ to ku nibẹ.Ọmọba OgunwọọluLẹyin ẹ la gbọ pe awọn idileEgiri fogun ta pe awọn ko yan Demọla Bakre gẹgẹ bi olori ẹbi tabi aṣoju wọnnidi ọrọ ọba ti wọn n du naa. Eyi ni wọn loo mu awọn mọlẹbi naa lọọ ṣepadelagboole Egiri to wa ni Oke-Ido, Gbagura niluu Abẹokuta lati rii pe wọn yọDemọla Bakre, ṣugbọn ti wọn loo sọ pe ko sẹni to le yọ oun nipo naa, latarimadaru ti wọn loo fẹẹ ṣe.A ti ẹ gbọ pe ṣe ni Demọla naako awọn ọlọpaa atawọn babalawo kan lọ si Aafin Gbagura lati yẹ Ifa wo lori ẹnini ti yoo jọba naa, ti wọn si loun atawọn ti wọn jọ n da ilu naa ru ni wọn wanibẹ, lẹyin ẹ ni wọn loo jade sita, to si kede pe Saburee Babajide ni Ifa mu peyoo jọba naa lai si awọn adije yooku nibẹ.Awọn ta a gbọ pe wọn tọwọ bọwepe ki wọn yọ ọkunrin naa ni Ọmọba Adeọla Adeyẹmi ti mọlẹbi Ijaade; Ọmọba WaheedAdeọṣun to jẹ akọwe mọlẹbi Egiri; Ọmọba Sufian Ṣoẹtan ti idile Jamolu; ỌmọbaAdam Ọpẹloyẹru ti idile Abọlade; ati Imaamu Jamiu Ogunwọọlu ti idile Ijaade.Ninu awọn iwe ẹsun ti wọn figbe ijọba ipinlẹ Ogun, Adajọ fẹyinti naa, Demọla Bakre, Ọba tuntun naa, awọnadele ọba, awọn afọbajẹ, atawọn min in lọ sile ẹjọ, eyi to tẹ wa lọwọ lopin ọsẹ tokọja yi ni wọn ti sọ pe ọna ti wọn fi yan Ọmọba Saburee Bakre ni ko ba ilana biwọn ṣe n yan ọba tuntun niluu Gbagura mu, to si tun tako ofin yiyan ọba nipinlẹOgun.Ọmọba Ṣarafadeen Ogunwọọlu, Ọmọba Saburi Adeyẹmi, Ọmọba Sufian Ṣoẹtan, Ọmọba Salihu Adetunji Nasir, ỌmọbaKabiru Abọlade ati Ọmọba Wasiu Adeyinka ni wọn pe ẹjọ naa ti nọmba rẹ jẹAB2922019 pe bijọba ko ba gbe igbesẹ lati da awọn to wa nidi madaru naa lọwọkọ, o ṣee ṣe ko ṣakoba fun idagbasoke ilu lọjọ iwaju, ati pe wọn gbọdọ fi tawọnalalẹ ṣe.Awọn olupẹjọ naa ninu iwe ẹsunyi tun n beere pe nibo gangan ni ile baba Demọla Bakre ati Saburee BakrelOke-Iddo, Gbagura wa, ti wọn si tun sọ fun wa pe wọn ti n wa ilẹ tabi ile lati ra fi ṣeorirun wọn.Bẹẹ ni wọn tun sọ pe gbogbo ọba tigomina ana, Ibikunle Amosun yan lati oṣu keji titi dasiko to fi gbe ijọba silẹnile igbimọ aṣofin ipinlẹ Ogun ti sọ pe ki wọn lọọ jokoo sile wọn, nitori peigbesẹ ti wọn ba yan wọn ko ba ilana oye jijẹ ipinlẹ Ogun mu, ṣugbọn ti wọn sọpe Demọla Bakre atawọn isọngbe ẹ sọ pe ofin naa ko kan ọba tawọn.Meji lara awọn Oloye Agura tiwọn lawọn naa ko fara mọ awọn nnkan to n ṣẹlẹ, to bAWIKONKO sọrọ, awọneeyan naa ti wọn ni ka forukọ bo wọn laṣiri jẹ ko ye wa pe lati nnkan bi ọsẹmẹta sẹyin ni wọn ti gbe ofin tuntun jade pe dandan ni ki gbogbo idile to waniluu Gbagura wa maa yọju sọba nIpebi, ti wọn si gbọdọ mu awọn nnkan bii aporaisi kan, ẹgbẹrun lọna aadọta, paali ọti ṣinaapu kan, gbogbo awọn nnkan wọnyiini wọn si sọ pe ko gbọdọ din ni ẹgbẹrun marundinlọgọta 75,000 naira.Wọn lawọn idile ti wọn lọ tiwọn ko mu nnkankan dani ni Demọla Bakre ko fun un laaye lati wọ Ipebi ri ọba,ti wọn si lawọn to gbe nnkan dani ni wọn n fun laaye lati wọle ri ọba.Nigba to n tako awọn ẹsun tiwọn fi kan an, Demọla Bakre sọ pe ko si otitọ kankan ninu ẹsun ti wọn fi kanoun, ati pe oun ko lọrọ lati ba oniroyin kankan sọ, tori pe awọn ti wọn gbe ẹjọ fun wa ti gbe ẹjọ naa lọ si kọọtu.Adajọ feyinti naa jẹ ko di mimọpe boun yoo ba ti ẹ sọrọ, ile ẹjọ nikan loun ti le sọrọ, ṣugbọn to jẹ ko ye wape ṣe ni ọrọ ipo ọba ti wọn n du dabi ọrọ oṣelu ni, tori pe eeyan kan ṣoṣo niyoo di ọba, to si jẹ pe ẹni tawọn afọbajẹ fa kalẹ niyẹn.O tun fi ye wa pe toun yoo bati ẹ fa eeyan kalẹ, oun lawọn ọmọ to le di ọba, ṣugbọn toun ko ṣe bẹẹ nitori peoun mọ ofin gẹgẹ bi adajọ fẹyinti, idi ni yii toun ko fi da si ọrọ ọba ti wọn ndu rara. O ni to ba jẹ ẹnikẹni ninu awọn ti wọn n sọrọ yi ni wọn fa kalẹ, ounyoo ti wọn lẹyin, ati pe olowo lo n jẹ oye lasiko ta a wa yi, nitori pe ko sẹni to fẹẹ fiakuṣẹ joye. 